Ministerstva vnútra Slovenskej republiky

Sekcia informatiky, telekomunikácií a bezpečnosti, Pribinova 2, 812 72 Bratislava

Č. p. : SITB-OO1-2022/000903-004

VÝZVA NA PREDLOŽENIE PONUKY

(zadávanie zákazky s nízkou hodnotou

podľa ustanovenia § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších zákonov (ďalej len „zákon“))

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky - Sekcia informatiky, telekomunikácií a bezpečnosti

Adresa: Pribinova 2, 812 72 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mgr. Gabriela Srnková

Telefón: 02/50944156

E-mail: gabriela.srnkova@minv.sk

URL zverejnenej zákazky: <https://josephine.proebiz.com/sk/tender/35651/summary>

###

### II. Opis

Názov zákazky:

Technická podpora a údržba informačného systému Dopravné nehody

Druh zákazky: služba

Spoločný slovník obstarávania (CPV): 72000000-5 , 72212000-4

Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti.

Hlavné miesto poskytovania služieb:

Ministerstvo vnútra Slovenskej republiky

Termín splnenia zákazky:

do 12 mesiacov od podpisu zmluvy/vystavenia objednávky

Opis predmetu zákazky:

Technická podpora a údržba informačného systému Dopravné nehody(IS DN) v pôsobnosti rezortu Ministerstva vnútra SR zahŕňa zabezpečenie garantovanej funkčnosti, spoľahlivosti a dostupnosti IS DN. Poskytovateľ zaistí odstránenie nahlásených porúch tak, aby uviedol Softvér do súladu s vlastnosťami popísanými v Prevádzkovej a Používateľskej dokumentácii. Na zadanie požiadavky na výkon odstránenia poruchy je určený Service Desk MV SR ako nástroj automatizovaného evidovania poruchy a stavy riešenia poruchy. Analýza incidentov podporovaných APV, identifikovaných v prevádzkovom alebo testovacom prostredí Objednávateľa, s cieľom identifikovať ich príčiny a dopady na súvisiace APV.

Požadovaná dostupnosť služby bude 8x5.

|  |  |  |  |  |
| --- | --- | --- | --- | --- |
| P.č. | Predmet | Počet ČD | Jednotková cena v EUR bez DPH | Cena EUR bez DPH spolu |
| 1 | Služby technickej podpory pre ISDN | 102 |  |  |
| Cena spolu v EUR s DPH |  |

Uchádzač musí mať oprávnenie zasahovať do informačného systému DN

### III. predpokladaná hodnota zákazky:

### Predpokladaná hodnota zákazky je maximálne 69 360,00 EUR bez DPH za celý predmet zákazky.

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“

Použije sa elektronická aukcia: Nie

Lehota na predkladanie ponúk:

Dátum: 19.12.2022

Čas: 12:00

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com> )

### V. Podmienky účasti

Doklad o oprávnení poskytovať službu, dodávať tovary, uskutočňovať stavebné práce (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky – neoverená kópia.

### VI. Kritériá vyhodnotenia ponúk

Najnižšia cena – pre uplatnenie týchto kritérií sa primerane použije § 44 zákona.

Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy

Výsledkom verejného obstarávania bude objednávka/y (rámcová dohoda, zmluva, alebo zmluva a objednávky podľa potreby) na dodanie požadovaného množstva predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Postup hodnotenia ponúk:

Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.

Dôvody na zrušenie použitého postupu zdávania zákazky:

 Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

V Bratislave, dňa 06.12.2022 ..................................

 Ing. Igor Sibert

 generálny riaditeľ